《又借前韵为攀别之作》
宋代·韦骧

紫诏催还二月天，清台颁历涉三年。高文昔冠群儒首，异政今为两蜀传。

此日旌旄度危栈，何时舟楫济长川。笳铙渐远劳瞻望，犹想飞花傍祖筵。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。